
Par finansējumu inženierkomunikāciju pārbūvei PII “Strautiņš” 2027. gadā 

Pamatojoties uz pašvaldības aģentūras “Carnikavas komunālserviss” (turpmāk – Aģentūra) organizētās iepirkuma “Būvprojekta izstrāde un autoruzraudzības veikšana inženierkomunikāciju pārbūvei Ādažu pirmsskolas izglītības iestādē PII “Strautiņš”” (identifikācijas Nr. PA “Carnikavas komunālserviss” 2026/20 (turpmāk – Iepirkums)) rezultātiem, Aģentūra un SIA “Baltex Group” (reģistrācijas Nr. 40103274353, juridiskā adrese: Leņķa iela 9, Rīga, LV-1006) 2026. gada 2. jūlijā noslēdza līgumu Nr. 02-20.1/26/100 par būvprojekta izstrādi inženierkomunikāciju pārbūvei Ādažu pirmsskolas izglītības iestādē PII “Strautiņš” (turpmāk – Līgums).
Līgumcena par būvprojekta izstrādi ir 145 600 EUR, neieskaitot pievienotās vērtības nodokli (turpmāk – PVN). Samaksa par būvprojekta izstrādi tiek veikta šādā kārtībā:
1) avansa maksājums 10 % apmērā no līgumcenas 14 560 EUR, neieskaitot PVN;
2) starpposma maksājums 20 % apmērā no līgumcenas 29 120 EUR, neieskaitot PVN (pēc skiču projekta saskaņošanas ar Pasūtītāju un iesniegšanas BIS būvatļaujas saņemšanai);
3) galīgais norēķins 70 % apmērā no līgumcenas 101 920 EUR, neieskaitot PVN, 30  kalendāra dienu laikā pēc būvprojekta akceptēšanas būvvaldē.
Atbilstoši Līguma izpildes grafikam 2026. gadā paredzēts veikt avansa maksājumu un starpposma maksājumu kopsummā 43 680 EUR bez PVN jeb 52 852,80 EUR, ieskaitot PVN.
2027. gadā paredzēts veikt Līguma galīgo norēķinu 101 920 EUR, bez PVN jeb 123 323,20 EUR, ieskaitot PVN.
Aģentūras 2026. gada budžetā EKK 5250 ir paredzēti līdzekļi pasākumam “Būvprojekta izstrāde inženierkomunikāciju pārbūvei PII “Strautiņš”, Pirmā iela 26A, Ādaži” 70 000 EUR.
Ņemot vērā, ka 2026. gadā plānoto maksājumu veikšanai nepieciešami 52 852,80 EUR, no 2026. gada budžetā paredzētā finansējuma veidojas atlikums 17 147,20 EUR.
Lai nodrošinātu Līguma saistību izpildi un galīgā norēķina veikšanu 2027. gadā, Ādažu novada pašvaldības 2027. gada budžeta projektā nepieciešams iekļaut finansējumu 123 323,20 EUR, ieskaitot PVN.
Kopējais Līguma maksājumu apmērs ir 176 176 EUR, ieskaitot PVN, no kuriem 2026. gadā paredzēts apmaksāt 52 852,80 EUR un 2027. gadā - 123 323,20 EUR.
Pamatojoties uz Pašvaldību likuma 10. panta pirmās daļas 1. punktu, kā arī ņemot vērā domes Finanšu komitejas 19.08.2026. atzinumu, Ādažu novada pašvaldības dome
NOLEMJ:
1. Iekļaut 123 323,20 EUR pašvaldības  aģentūras “Carnikavas komunālserviss” 2027. gada budžeta projekta tāmē būvprojekta izstrādes pabeigšanai un galīgā norēķina veikšanai par inženierkomunikāciju pārbūves būvprojekta izstrādi Ādažu pirmsskolas izglītības iestādē PII “Strautiņš”, Pirmā iela 26A, Ādaži.
2. Pašvaldības aģentūras “Carnikavas komunālserviss” direktoram nodrošināt šī lēmuma 1. punkta izpildi.
3. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs							G. Miglāns

